Georgia

**Georgia** (fonetski: **Džordžija**) je jedna od federalnih država SAD. Nadimak joj je "Država breskvi" ("Peach State").

Najveća Američka država, istočno od rijeke Misisipi, je zvanično nastala 1732 godine. Ona je najmlađa od prvobitnih 13 kolonija. Njen reljef je predstavljen brojnim kontrastima. Država se proteže od Apalača na sjeveru, do pješčanih plaža na Atlantiku, pa sve do močvara, koje dijeli sa Floridom, na jugoistoku. Rijeke Savana i Čatahuči predstavljaju prirodne granice sa Južnom Karolinom i Alabamom.

Površina države iznosi oko 160,000 kilometara kvadratnih i ima više od 9 miliona stanovnika. Veći dio 19-tog vijeka Džordžija je bila "kraljevstvo lana" juga ali se već od 70-tih godina počinje preorjentisavati na industriju pilića i druge poljoprivredne produkte. Iako je industrija mnogo važnija po svom ekonomskom doprinosu, još uvijek je zemljoradnja jedna od vodećih.

Poznata pjesma Rej Čarlsa: "Georgia on my mind", Džordžija u mojim mislima, još uvijek može opisati čežnju za ljepotom ove zemlje. Nije zato čudo što je zovu još i "Država breskvi" (peaches). Njen moto je: Znanje, pravda i umjerenost.

## Klima
Primorska tropska klima preovladava tokom ljeta, ali u drugim godišnjim dobima, osjeća se uticaj kontinentalne klime. Srednja temperatura u Januaru je 4 stepena a u Avgustu 26 stepeni Celzijusovih. U sjevernim dijelovima padne obično 1,270 mililitara kiše godišnje, dok su dok su istočni dijelovi suvlji. Padavine su ravnomjernije rasporedjene tokom godine na sjeveru, dok južni dijelovi i obala dobiju više kiše ljeti.

## Vegetacija i životinje
Rasporedjenost reljefa od planine do morske obale daje mogućnost razvoja mnogih vrsta šuma i biljki, sve od bora, hrasta i brze pa do gumenog drveta na jugu. Nevjerovatan broj živih bića ovdje stanuje. Počevši od krokodila i medvjeda, završivši sa jelenima, vjevericama i raznim vrstama ptica.

### Granice
Istočna granica Georgia-e je atlantski ocean i savezna država South Carolina, na jugu graniči sa Floridom na zapadu sa Alabamom i na sjeveru sa Tennesseeom i Sjevernom Karolinom.

## Stanovništvo
U Georgia-i žive 8.684.715 stanovnika (Stanje: 2003), od toga 62,6 % bijelci, 28,7 % crnci i Afro-Amerikanci, 5,3 % Hišpanjolci, 2,1 % Aziati, 0,3 % Indijanci. Postoje 3.006.369 domačinstva.

**Indijanci**.- Georgija je domovina poglavito Indijancima jezične porodice Muskhogean, to su, viz.: Apalachicola, Chiaha, Guale, Hitchiti, Oconee, Okmulgee, Tamathli, Yamasee i Yuchi (porodica Uchean).

## Historija
Prije što su stigli europljani u Georgia-u, vladali su Creek- i Cherokee-Indijanci zemljom. Prvi europljan je bio španjolac *Lucas Vázquez de Ayllón*, koji je 1526. blizu otoka *St. Catherine's Island* stvorio prvu koloniju. Hernando de Soto je stigao 1540. na obalu Georgia-e i istraživao je zemlju. 1566. španjolci osnivaju *Santa Catalinu*. Konflikt između Španjolske i Engleske je izbio oko 1670., kad su englezi sa sjevera iz Karoline a španjolci sa juga iz Floride naišli jedni na druge. Englezi su nazvali zemlju u čast svome kralju 'Georg II.' *Georgia*. 1680. su uspjeli zauzet španjolski Santa Catalina.

## Okruzi (Counties)
Georgia se sastoji od 159 okruga (counties).

## Najveći gradovi